Publication: Magyar Közlöny
Issue: MK-2003-2 (Year: 2003, Number: 2)
Era: 1990-2004
Section: a 3/2003. (I. 8.) Korm. rendelethez
Paragraph Index: 55

1. A képzési cél Az egészségügyi-tanár szakos képzés elsõdleges célja olyan tanárok képzése, akik az egészségügyi szakképzés valamennyi szakmájában, illetve szintjén és valamennyi intézményében képesek a szakmai tantárgyak, tantárgycsoportok tanítására (különösen az ápolás- és gondozástan, az elsõsegélynyújtás, a közegészségtan-járványtan, anatómiaélettan, egészségpedagógia, szakmai gyakorlat területén), továbbá akik a szakképzés mellett felkészültek a közoktatásban résztvevõ 5—12. évfolyamos tanulók, valamint a fiatalok és felnõttek körében is szakterületük általános ismereteinek oktatására, illetve a nevelés, különösen az egészségnevelés feladatainak magas szintû mûvelésére. A tanári képesítés megszerzésére irányuló képzés külön jogszabályban meghatározott céljai kiegészülnek az e szak sajátosságaihoz igazodó széles körû egészségtudományi, illetve az egészségneveléssel kapcsolatos informatikai, jogi, közgazdasági és szervezéstudományi alapismeretek megszerzésének, továbbá az egészségtudományi felkészültség pedagógiai alkalmazásának céljával, különösen a higiénés, mentálhigiénés és addiktológiai területeken. A képzés szakhoz kapcsolódó sajátos célja továbbá, hogy az egészségügyi-tanár legyen képes — az ápolás- és gondozástudomány területén ápolási elméleteket és modelleket összehasonlítani és a gyakorlatban alkalmazni, ápolási standardokat és szakmai protokollokat készíteni, speciális szükségleteket felismerni és ennek alapján elõsegíteni a személyközpontú ápolástgondozást, az ápolási folyamat elvárásai szerint tevékenykedni, nemzetközi direktívákat adaptálni, kutatásra alapozott ápolási ismereteket oktatni; — az egészségtudomány, illetve a neveléstudomány területén szerzett ismeretei összekapcsolásával és továbbfejlesztésével legyen képes az egészséges életmódra nevelni és az egészségnevelõ módszereket fejleszteni, az egészségkárosító környezeti, valamint az életmódból fakadó (pl. kábítószerfogyasztó, alkoholfüggõ) hatásokat felismerni és prevenciós programokat kidolgozni, szakgondozói rendszereket és preventív programokat kidolgozni és fejleszteni, az életminõség javítása érdekében a megváltozott egészségi állapotnak megfelelõ életvitelt ajánlani és megszervezni, egészségtudományi szakterületét fejleszteni és képviselni a hazai és nemzetközi szakmai fórumokon; — az egészségtudományi és a pedagógiai kutatás területén kutatási projekteket kezdeményezni, tervet készíteni, programot szervezni, eredményeket értékelni és a gyakorlatra adaptálni, kutatásra alapozott fejlesztést elindítani; — az informatika, a jog, a közgazdaságtan, a szervezés és menedzsment területén mindazon szemléletmódokat és ismereteket pedagógiai tevékenységében alkalmazni, valamint tanulóival elfogadtatni és feldolgoztatni, amelyek kapcsolatosak az egészségmegõrzés és -visszaállítás egyéni és társadalmi tevékenységeivel.

Source: https://magyarkozlony.hu/hivatalos-lapok/599fd4fa8b0976f84e57a6b419db344011e71e20/dokumentumok/805112a7a69b0fec7bedb29517e0d4d8b283cf4c/letoltes